si juanchong masidhing kaaway ni gerardo sa lahat ng bagay; ang nabigong kandidato sa kamay ni elena, ang bunsong kapatid ni kapitang memo na kanyang kinasapakat sa madugo niyang paghihiganti kay gerardo! paghihiganting gaganapin nila sa gabi ding iyon!. nang matapos ang talumpati ni gerardo, ang pangulo naman ng dakilang mithi ang pumagitna. siya ay isang tao na di masalita; at kung magsalita man siya ay banayad, parang tinitimbang ang mga sinasabi; hindi siya gumagamit ng mga salitang labis at di kailangan; walang bula bulaklak, walang paha pahangin, gaya ng daan daan diyang mga mananalumpati na tuwing magsasalita ay walang nagagawa kundi lunurin sa hangin ang sa kanila'nakikinig. ang pangulo ng dakilang mithi (kun ibig ng bumabasa na siya'lalong makilala) ay isang nagaaral ng derecho sa isang bantog na paaralan sa maynila; ilang taon na lang at siya'tutupad na sa dakilang tungkuling pagtatanggol sa kapwa. hindi bagay sa iyo ang mag abogado, abraham!